Preşedintele Jair Bolsonaro cere brazilienilor să înceteze cu "văicăreala". Vrea fapte, nu lacrimi.
Preşedintele brazilian Jair Bolsonaro bate cu pumnul în masă şi le cere brazilienilor să înceteze cu "văicăreala". În Brazilia, au murit peste 260 de mii de oameni infectaţi cu SARS-CoV-2.
"Încetaţi cu isteria şi văicăreala. Cât va mai dura plânsul? Trebuie să ne confruntăm cu problemele, da. Unde va ajunge Brazilia dacă oprim (lockdown-ul – n.r.)?", spune președintele Jair Bolsonaro.În ultimele zile, Brazilia a înregistrat recorduri de decese, cu peste 1700 de morţi raportate în 24 de ore.Brazilia este a doua ţară din lume la numărul de decese COVID-19, după Statele Unite. În pandemie au murit 260 de mii de oameni, iar autorităţile locale au impus restricţii în Brasilia şi Sao Paulo. Rio de Janeiro a intrat în carantină totală.Marcelo Franze, asistent medical, a mărturisit că îl sperie numărul pacienţilor care vin la spital. "Numărul zilnic de spitalizări este în creştere, mulţi pacienţi ajung şi se află într-o stare mai gravă", spune el.